অভিনয়ের জন্য অভিনেতাদের কত ঝক্কিই যে পোহাতে হয়! সঞ্জয় দত্তের জীবন অবলম্বনে তৈরি হচ্ছে ফিল্ম। রাজকুমার হিরানি পরিচালিত সেই ছবিতে সঞ্জয়ের ভূমিকায় অভিনয় করছেন রণবীর। নিজের চরিত্রকে ফুটিয়ে তোলার জন্য মাথার ঘাম পায়ে ফেলছেন তিনি। নিজের স্বাস্থ্যকে সঞ্জয়ের ভারি চেহারার অনুরূপ করে তোলার জন্য ইতিমধ্যেই ১৩ কেজি ওজন বাড়িয়েছেন নিজের। এ বার কারাবাসের প্রত্যক্ষ অভিজ্ঞতা অর্জনের জন্য তিনি এক সপ্তাহ ভোপাল জেলে কাটাতে চলেছেন বলে শোনা যাচ্ছে।